title: 2009/670/EB: 2009 m. balandžio 23 d. Europos Parlamento sprendimas dėl Europos jūrų saugumo agentūros 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/175

         2009 m. balandžio 23 d.

      EUROPOS PARLAMENTO SPRENDIMAS

   dėl Europos jūrų saugumo agentūros 2007 finansinių metų sąskaitų uždarymo
   (2009/670/EB)
   EUROPOS PARLAMENTAS,

               —

               atsižvelgdamas į Europos jūrų saugumo agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos jūrų saugumo agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2002 m. birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą (4), ypač į jo 19 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0167/2009),

               1.

               pažymi, kad Europos jūrų saugumo agentūros galutinės metinės ataskaitos yra tokios, kaip pridėta prie Audito Rūmų ataskaitos;

               2.

               pritaria Europos jūrų saugumo agentūros 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos jūrų saugumo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 20.

      (2)  OL C 311, 2008 12 5, p. 57.

      (3)  OL L 248, 2002 9 16, p. 1.

      (4)  OL L 208, 2002 8 5, p. 1.

      (5)  OL L 357, 2002 12 31, p. 72.


title: 2005/812/EB: 2005 m. lapkričio 14 d. Tarybos sprendimas, dėl Regionų komiteto nario, atstovaujančio Ispanijai, skyrimo

text:
23.11.2005

               LT

               Europos Sąjungos oficialusis leidinys

               L 304/18

      TARYBOS SPRENDIMAS

   2005 m. lapkričio 14 d.
   dėl Regionų komiteto nario, atstovaujančio Ispanijai, skyrimo
   (2005/812/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB (1) dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d.

               (2)

               Pasibaigus nario Manuel FRAGA IRIBARNE (ES) mandatui, tapo laisva Regionų komiteto nario vieta,

         NUSPRENDĖ:
   1 straipsnis
   Emilio PÉREZ TOURIÑO,

      Presidente de la Xunta de Galicia,
   yra skiriamas Regionų komiteto nariu likusiam kadencijos, kuri baigiasi 2006 m. sausio 25 d.,
   laikotarpiui vietoje
   Manuel FRAGA IRIBARNE
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2005 m. lapkričio 14 d.

            Tarybos vardu

            Pirmininkė

         T. JOWELL

      (1)  OL L 24, 2002 1 26, p. 38.


title: Europos prisitaikymo prie globalizacijos padarinių fondo lėšų sutelkimas #2008 m. lapkričio 18 d. Europos Parlamento rezoliucija dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų sutelkimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (COM(2008)0609 – C6-0345/2008 – 2008/2286(ACI))#PRIEDAS EUROPOS PARLAMENTO IR TARYBOS SPRENDIMAS DĖL EUROPOS PRISITAIKYMO PRIE GLOBALIZACIJOS PADARINIŲ FONDO LĖŠŲ SUTELKIMO PAGAL 2006 M. GEGUŽĖS 17 D. EUROPOS PARLAMENTO, TARYBOS IR KOMISIJOS TARPINSTITUCINIO SUSITARIMO DĖL BIUDŽETINĖS DRAUSMĖS IR PATIKIMO FINANSŲ VALDYMO 28 PUNKTĄ

text:
22.1.2010

               LT

               Europos Sąjungos oficialusis leidinys

               CE 16/84

         Europos prisitaikymo prie globalizacijos padarinių fondo lėšų sutelkimas
   P6_TA(2008)0536
   2008 m. lapkričio 18 d. Europos Parlamento rezoliucija dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo lėšų sutelkimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (COM(2008)0609 – C6-0345/2008 – 2008/2286(ACI))
   (2010/C 16 E/29)

      Europos Parlamentas,

               —

               atsižvelgdamas į Komisijos pasiūlymą Europos Parlamentui ir Tarybai (COM(2008)0609 – C6-0345/2008),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą (TIS) dėl biudžetinės drausmės ir patikimo finansų valdymo (1) ir ypač į jo 28 punktą,

               —

               atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2),

               —

               atsižvelgdamas į Biudžeto komiteto pranešimą ir Užimtumo ir socialinių reikalų komiteto nuomonę (A6-0430/2008),

               A.

               kadangi Europos Sąjunga nustatė tinkamas teisėkūros ir biudžetines priemones, kuriomis suteikiama papildoma parama darbuotojams, patiriantiems žalą dėl esminių struktūrinių pasaulio prekybos tendencijų pokyčių padarinių, ir kuriomis padedama tokiems darbuotojams vėl integruotis į darbo rinką,

               B.

               kadangi Europos Sąjungos finansinė parama atleistiems darbuotojams turėtų būti dinamiška ir teikiama kaip galima greičiau ir veiksmingiau, pagal bendrą Europos Parlamento, Tarybos ir Komisijos deklaraciją, priimtą per 2008 m. liepos 17 d. taikinimo posėdį,

               C.

               kadangi Italija pateikė keturias paraiškas paramai gauti dėl tekstilės sektoriuje atleistų darbuotojų Sardinijos, Pjemonto, Lombardijos ir Toskanos regionų įmonėse (3),

         1.   prašo susijusių institucijų dėti pastangas siekiant paspartinti fondo lėšų sutelkimą pagal anksčiau minėtą bendrą deklaraciją, pagal kurią Europos Parlamentas, Taryba ir Komisija patvirtina, jog svarbu užtikrinti sparčią sprendimų dėl Europos prisitaikymo prie globalizacijos padarinių fondo lėšų panaudojimo priėmimo procedūrą, tinkamai atsižvelgiant į 2006 m. gegužės 17 d. TIS;
   2.   pritaria prie šios rezoliucijos pridedamam sprendimui;
   3.   paveda Pirmininkui pasirašyti sprendimą su Tarybos Pirmininku ir pasirūpinti, kad šis sprendimas būtų paskelbtas Europos Sąjungos oficialiajame leidinyje;
   4.   paveda Pirmininkui perduoti šią rezoliuciją ir jos priedą Tarybai ir Komisijai.

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.

      (3)  EGF/2007/005 Italija/Sardinija, EGF/2007/006 Italija/Pjemontas, EGF/2007/007 Italija/Lombardija ir EGF/2008/001 Italija/Toskana.

      PRIEDAS
      EUROPOS PARLAMENTO IR TARYBOS SPRENDIMAS DĖL EUROPOS PRISITAIKYMO PRIE GLOBALIZACIJOS PADARINIŲ FONDO LĖŠŲ SUTELKIMO PAGAL 2006 M. GEGUŽĖS 17 D. EUROPOS PARLAMENTO, TARYBOS IR KOMISIJOS TARPINSTITUCINIO SUSITARIMO DĖL BIUDŽETINĖS DRAUSMĖS IR PATIKIMO FINANSŲ VALDYMO 28 PUNKTĄ
      EUROPOS PARLAMENTAS IR EUROPOS SĄJUNGOS TARYBA,
      atsižvelgdami į Europos bendrijos steigimo sutartį,
      atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
      atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
      atsižvelgdami į Komisijos pasiūlymą,
      kadangi:

                  (1)

                  Europos prisitaikymo prie globalizacijos padarinių fondas (toliau – Fondas) skirtas papildomai paramai atleistiems darbuotojams, kurie patiria žalą dėl esminių pasaulio prekybos sistemos struktūrinių pokyčių padarinių, teikti ir padėti jiems vėl integruotis į darbo rinką.

                  (2)

                  2006 m. gegužės 17 d. Tarpinstituciniame susitarime numatyta galimybė sutelkti Fondo lėšas neviršijant viršutinės metinės 500 mln. EUR sumos.

                  (3)

                  Italija pateikė keturias su darbuotojų atleidimu tekstilės sektoriuje susijusias paraiškas panaudoti Fondo lėšas: 2007 m. rugpjūčio 9 d. – Sardinijai, 2007 m. rugpjūčio 10 d. – Pjemontui, 2007 m. rugpjūčio 17 d. – Lombardijai ir 2008 m. vasario 12 d. – Toskanai. Paraiškos atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje.

                  (4)

                  Todėl Fondo lėšos turėtų būti sutelktos siekiant suteikti finansinę paramą pagal paraiškas,

            NUSPRENDĖ:
      1 straipsnis
      2008 finansinių metų Europos Sąjungos bendrajame biudžete Europos prisitaikymo prie globalizacijos padarinių fondas naudojamas skiriant 35 158 075 EUR įsipareigojimų ir mokėjimų asignavimų sumą.
      2 straipsnis
      Šis sprendimas skelbiamas Europos Sąjungos oficialiajame leidinyje.

         Priimta Strasbūre, 2008 m. lapkričio ….

            Europos Parlamento vardu

               Pirmininkas

            Tarybos vardu

               Pirmininkas

         (1)  OL C 139, 2006 6 14, p. 1.

         (2)  OL L 406, 2006 12 30, p. 1.


title: 2005/118/EB: 2005 m. sausio 26 d. Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto, Regionų komiteto ir Ombudsmeno sprendimas, skelbiantis Europos viešojo administravimo mokyklos steigimą

text:
10.2.2005

               LT

               Europos Sąjungos oficialusis leidinys

               L 37/14

      EUROPOS PARLAMENTO, TARYBOS, KOMISIJOS, TEISINGUMO TEISMO, AUDITO RŪMŲ, EUROPOS EKONOMIKOS IR SOCIALINIŲ REIKALŲ KOMITETO, REGIONŲ KOMITETO IR OMBUDSMENO SPRENDIMAS

   2005 m. sausio 26 d.
   skelbiantis Europos viešojo administravimo mokyklos steigimą
   (2005/118/EB)
   EUROPOS PARLAMENTAS, EUROPOS SĄJUNGOS TARYBA, EUROPOS BENDRIJŲ KOMISIJA, TEISINGUMO TEISMAS, AUDITO RŪMAI, EKONOMIKOS IR SOCIALINIŲ REIKALŲ KOMITETAS, REGIONŲ KOMITETAS, EUROPOS OMBUDSMENAS,
   atsižvelgdami į Europos Bendrijų pareigūnų tarnybos nuostatus ir kitų EB tarnautojų įdarbinimo sąlygas, nustatytas Tarybos reglamentu (EEB, Euratomas, EAPB) Nr. 259/68 (1), ypač į šių nuostatų 2 straipsnio 2 pastraipą,
   pasikonsultavę su Pareigūnų tarnybos nuostatų komitetu,
   kadangi:

               (1)

               Reikėtų, kad institucijos sustiprintų investicijas į savo darbuotojų profesinį tobulinimą.

               (2)

               Didesnis tarpinstitucinis bendradarbiavimas šioje srityje leis pasiekti sinergetinį efektą reikalingų žmogiškųjų ir finansinių išteklių lygmenyje, o taip pat sustiprins mainus tarp institucijų ir padės skleisti bendrąsias vertybes bei suvienodintą profesinę praktiką.

               (3)

               Šiuo tikslu būtina bendrai tarpinstitucinei organizacijai skirti išteklių tam tikrai profesinio Europos Bendrijų pareigūnų ir kitų tarnautojų tobulinimo veiklai.

               (4)

               Siekiant ekonomiškumo ir veiksmingumo būtina, bent jau pradiniame veiklos etape, administracinio pavaldumo požiūriu priskirti šią bendrą tarpinstitucinę organizaciją jau veikiančiai tarpinstitucinei organizacijai – Europos Bendrijų personalo atrankos biurui, įsteigtam Europos Parlamento, Tarybos, Komisijos, Teisingumo Teismo, Audito Rūmų, Ekonomikos ir socialinių reikalų komiteto, Regionų komiteto ir Ombudsmeno (2) sprendimu 2002/620/EB,

         NUSPRENDĖ:
   1 straipsnis
   Europos viešojo administravimo mokyklos įsteigimas
   Įsteigiama Europos viešojo administravimo mokykla (toliau – mokykla).
   2 straipsnis
   Uždaviniai
   1.   Mokyklai pavedama šį sprendimą pasirašiusiųjų institucijų, (toliau – institucijos) vardu ir atsižvelgiant į nustatytos veiklos kryptis įgyvendinti tam tikras profesinio tobulinimo priemones, siekiant užtikrinti žmogiškųjų išteklių vystymą ir sėkmingą profesinės karjeros raidą.
   2.   Pagal institucijų pateiktas paraiškas mokykla:

               a)

               rengia, organizuoja profesinio rengimo veiklą ir vertina jos rezultatus;

               b)

               sudaro galimybes dalyvauti kitų įstaigų organizuojamuose mokymuose;

               c)

               gali vykdyti visus su jos paskirtimi susijusius arba ją remiančius uždavinius.

         3.   Institucijų generaliniai sekretoriai, Teisingumo Teismo sekretorius ir Ombudsmeno atstovas nustato ir, jei reikia, keičia mokyklai patikėtas mokymo sritis.
   4.   Pagal konkrečios institucijos, organizacijos, biuro ar agentūros paraišką mokykla gali už atlygį teikti dalykinę pagalbą mokymo rengimui.
   3 straipsnis
   Paraiškos ir pretenzijos, apskundimo teisė
   Visos paraiškos ir pretenzijos dėl 2 straipsnio 2 dalyje nurodytų uždavinių vykdymo teikiamos mokyklai. Mokyklos sprendimai dėl jai pavestos veiklos apskundžiami Komisijai.
   4 straipsnis
   Pavaldumas
   1.   Mokykla administraciniu požiūriu yra pavaldi Europos Bendrijų personalo atrankos biurui (toliau – Biuras).
   2.   Pavaldumas reiškia, kad:

               —

               Biuro valdyba atlieka mokyklos valdybos vaidmenį,

               —

               Biuro direktorius yra taip pat mokyklos direktorius,

               —

               mokyklos personalas yra skiriamas iš Biuro etatų,

               —

               mokyklos pajamos ir išlaidos yra įtrauktos į Biuro biudžetą.

         3.   Ne vėliau kaip iki 2008 m. vasario 15 d. mokyklos pavaldumas gali būti panaikinamas valdybos sprendimu, priimtu kvalifikuota balsų dauguma, apibrėžta Europos Parlamento, Tarybos ir Komisijos generalinių sekretorių, Teisingumo Teismo sekretoriaus, Audito Rūmų, Ekonomikos ir socialinių reikalų komiteto, Regionų komiteto generalinių sekretorių, Europos Ombudameno atstovo Sprendimo 2002/621/EB 5 straipsnio 6 dalyje (3), bet su sąlyga, kad ne mažiau kaip penkios šį nutarimą pasirašiusios institucijos tam pritartų.
   5 straipsnis
   Sprendimo įgyvendinimas
   Europos Parlamento, Tarybos, Komisijos generaliniai sekretoriai, Teisingumo Teismo sekretorius, Audito Rūmų, Ekonomikos ir socialinių reikalų komiteto, Regionų komiteto generaliniai sekretoriai ir Ombudsmeno atstovas bendru sutarimu imasi priemonių, reikalingų šio sprendimo įgyvendinimui.
   6 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. sausio 26 d.

            Europos Parlamento vardu

            pirmininkas

         Josep BORRELL FONTELLES

            Komisijos vardu

            pirmininkas

         José Manuel BARROSO

            Audito Rūmų vardu vardu

            pirmininkas

         Hubert WEBER

            Regionų komiteto vardu

            pirmininkas

         Peter STRAUB

            Tarybos vardu

            pirmininkas

         Jean ASSELBORN

            Teisingumo Teismo vardu

            pirmininkas

         Vassilios SKOURIS

            Ekonomikos ir socialinių reikalų komiteto

            pirmininkas

         Anne-Marie SIGMUND

            Europos Ombudsmenas

         Nikiforos DIAMANDOUROS

      (1)  OL L 56, 1968 3 4, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 31/2005 (OL L 8, 2005 1 12, p. 1).

      (2)  OL L 197, 2002 7 26, p. 53.

      (3)  OL L 197, 2002 7 26, p. 56.


title: 2013/587/ES: 2013 m. balandžio 17 d. Europos Parlamento sprendimas dėl Europos narkotikų ir narkomanijos stebėsenos centro 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/266

         EUROPOS PARLAMENTO SPRENDIMAS
   2013 m. balandžio 17 d.
   dėl Europos narkotikų ir narkomanijos stebėsenos centro 2011 finansinių metų sąskaitų uždarymo
   (2013/587/ES)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2011 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (4), ypač į jo 15 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0071/2013),

               1.

               pritaria Europos narkotikų ir narkomanijos stebėsenos centro 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 123.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 376, 2006 12 27, p. 1.

      (5)  OL L 357, 2002 12 31, p. 72.